open-index/open-wikipedia-markdown huggingface dataset:
משפט פיק

שמאל|ממוזער|250px|בדוגמה זו, i=7 ,b=8, והשטח הוא 10. ואכן, 7+<sup>8</sup>/<sub>2</sub>-1=10
שמאל|ממוזער|250px|הדגמה אינטואיטיבית למשפט: ניתן לראות שכל נקודה בפנים המצולע תופסת שטח של ריבוע, נקודות על השפה חצי ריבוע, וכך מכוסה שטח המצולע. מספר שטחים שהועברו לפינה תופסים שטח של ריבוע וחצי.
**משפט פיק** הוא משפט גאומטרי שמספק נוסחה לחישוב השטח של מצולע שקודקודיו נמצאים על נקודות בעלות קואורדינטות שלמות במישור הקרטזי.

המשפט קובע שאם בפנים המצולע נמצאות i נקודות ועל צלעותיו (כולל קודקודים) נמצאות b נקודות, אז השטח, A, הוא:
:A = i + \frac{b}{2} - 1

את המשפט גילה והוכיח גאורג אלכסנדר פיק בשנת 1899. פיק היה מתמטיקאי אוסטרי-יהודי, שנספה בטרזיינשטאט בשנת 1942. ניתן להראות שלא ניתן להכליל את המשפט לשלושה ממדים באמצעות ספירת הנקודות בתוך הפאון ועל פניו והשוואה לנפח שלו. עם זאת, ניתן להכליל לממד גבוה יותר באמצעות פולינום ארהרט. ניתן גם להכליל את הנוסחה לפני השטח של פאונים.

## הוכחה

יהיה P מצולע כלשהו המקיים את תנאי המשפט, ו-T משולש החולק צלע משותפת עם P ונמצא מחוץ לו. נניח שמשפט פיק נכון עבור P ו-T. אנחנו רוצים להוכיח שגם המצולע P+T המתקבל מצירוף המשולש למצולע מקיים את משפט פיק. כיוון ש-P ו-T חולקים צלע משותפת, כל הנקודות שהיו על צלע זאת הופכות להיות נקודות פנימיות במצולע החדש, מלבד הקצוות, שנשארות על השפה. אם נסמן את הנקודות שהיו על הצלע המשותפת ב-c, נסמן את מספר כל הנקודות הפנימיות במצולע i ונסמן את מספר כל הנקודות שמונחות על צלע של מצולע b, נקבל:

:i_{PT} = (i_P + i_T) + (c - 2)\,, ו-

:b_{PT} = (b_P + b_T) - 2(c - 2) - 2\,
ולכן
:(i_P + i_T) = i_{PT} - (c - 2)\,, ו-

:(b_P + b_T) = b_{PT} + 2(c - 2) + 2\,
כיוון שהנחנו ש-P ו-T מקיימים את משפט פיק, מקבלים:
: 
\begin{align}
A_{PT} &= A_P + A_T\\
&= (i_P + b_P/2 - 1) + (i_T + b_T/2 - 1)\\
&= (i_P + i_T) + (b_P + b_T)/2 - 2\\
&= i_{PT} - (c - 2) + (b_{PT} + 2(c - 2) + 2)/2 - 2\\
&= i_{PT} + b_{PT}/2 - 1.
\end{align}


קיבלנו שאם המשפט נכון עבור מצולע בעל n צלעות, הוא נכון גם עבור מצולע בעל n+1 צלעות. לכל מצולע ניתן לבצע טריאנגולציה, כלומר לחלק למשולשים. לכן, בעזרת אינדוקציה אפשר להראות שמספיק שהמשפט יהיה נכון למשולשים, בשביל שיהיה נכון לכל מצולע. נותר להוכיח את בסיס האינדוקציה - להראות שהמשפט נכון עבור משולשים:
* תחילה יש להראות שהמשפט נכון עבור מלבן שצלעותיו מקבילות לצירים וקודקודיו על נקודות שלמות. ואכן, אם המלבן הזה הוא m x n, אז ישנן (m+n)2 נקודות על השפה שלו, ו- (m-1)(n-1) נקודות בתוכו, ומתקיים: \frac {2(m+n)}{2}+(m-1)(n-1)-1=m \cdot n
* מכך נובע שהמשפט נכון עבור משולש ישר-זווית שצלעותיו מקבילות לצירים, שהרי ניתן לקבל אותם על ידי "גזירת" המלבן לאורך האלכסון
* כל משולש ניתן להפוך למלבן על ידי הצמדת משולשים ישרי זווית (מקסימום שלושה) בעלי צלעות מקבילות לצירים. כיוון שהמלבן, וכל המשולשים, מקיימים את המשפט, אז גם המשולש המקורי מקיים אותו.

שני השלבים האחרונים נבעו מכך שאם PT הוא מצולע שמקיים את משפט פיק, אז גם המצולע P והמשולש T שהרכיבו אותו מקיימים את משפט פיק. ניתן להראות זאת באותה דרך המוצגת לעיל.

## קישורים חיצוניים

* סריגים ושברים פשוטים: משפט פיק, באתר מחלקה להוראת המדעים, מכון ויצמן למדע
* Tom Davis, משפט פיק 
* 

פיק
קטגוריה:מצולעים
קטגוריה:הוכחות
קטגוריה:שטח
סובין

שמאל|ממוזער|250px|סובין חיטה.
[שמאל|ממוזער|250px|[מאפין סובין עם ריבת תאנים.]]
שמאל|ממוזער|250px|ערכים תזונתיים בגרגרי חיטה.
**סֻבִּין** (ברבים גם: **סֻבִּים**) הם קליפות הגרעין של צמחים ממשפחת הדגניים: חיטה, שעורה, אורז, שיבולת-שועל, תירס ודוחן. הם מתקבלים בשלב הפרדת השכבות החיצוניות שעוטפות את הגרעין אשר נטחן לקמח. הסובין מכילים תאית וחומצה פיטית. בתזונה, התאית עוזרת לגרות את דפנות הקיבה ולהניע את פעולת העיכול אצל אדם בריא.

הסובין עשירים בסיבים תזונתיים ובחומצות שומן חיוניות. הם מכילים כמות משמעותית של עמילנים, חלבונים, ויטמינים ומינרלים. מכילים בעיקר סיבים שאינם מסיסים ומסייעים בתהליך העיכול על ידי הוספת נפח לצואה בדומה ללתת. בסובי חיטה, השכיח מהמינים השונים, הסובין הם כ-14% ממשקל הגרעין.

## סובי אורז
סובי אורז הם תוצר לוואי של תהליך טחינת האורז (הפיכת אורז חום לאורז לבן). והם מכילים חומרים נוגדי חמצון שונים בעלי השפעה חיובית על בריאות האדם. סובי אורז מכילים רמה גבוהה של סיבים תזונתיים (בטא גלוקן, פקטין).

## שימושים
סובין משמשים לעיתים קרובות כדי להעשיר לחמים (בעיקר מאפינס) ודגני בוקר, במיוחד לטובת הגדלת צריכת סיבים תזונתיים והם מרכיב עיקרי בפת קיבר.

ביפן, משתמשים בסובי אורז להחמצה, מוסיפים אותם למים רותחים עם נצרי במבוק, ומשתמשים בהם לשטיפת כלים.

בבורמה מערבבים אותם עם אפר והם משמשים כחומר ניקוי לשטיפת כלים. בנוסף מוסיפים אותם לגושי קרח מסחריים כדי לעכב את תהליך המסתם.

סובי אורז ושמן סובי אורז נמצאים בשימוש נרחב בטיפולי יופי טבעי ביפן. רמות גבוהות של חומצה אולאית מאפשרות להם להיספג היטב בעור.

סובין משמשים כחלק ממספוא לבהמות ובעלי חיים שונים כדוגמת: ארנבים, ביזונים, קביות ועזים, וכמשטח מזון לגידול חרקים.

## קישורים חיצוניים

* 
* 
* 

קטגוריה:דגניים
קטגוריה:הזנת חיות משק
קטגוריה:תוצרי לוואי
פיליפוס פצאלניקוס

**פיליפוס פצאלניקוס** (ביוונית: **Φίλιππος Πετσάλνικος**; 1 בדצמבר 1950 – 13 במרץ 2020) היה פוליטיקאי יווני, ששימש כיושב ראש הפרלמנט ההלני  בין 2009–2012.

## ביוגרפיה

נולד במברוחורי על יד קסטוריה במערב מקדוניה. ב-1985 נבחר לפרלמנט מטעם התנועה הסוציאליסטית הפאן-הלנית.

שירת כשר הממונה על הסדר הציבורי בתקופה שבין 30 באוקטובר 1998 ל-19 בפברואר 1999 וכשר לענייני מקדוניה ותראקיה בין ה-22 באוקטובר 1996 ל-30 באוקטובר 1998. ב-24 באוקטובר 2001 מונה למשרת שר המשפטים ושימש בתפקיד זה עד 10 במרץ 2004. ב-15 באוקטובר 2009 נבחר לתפקיד יושב ראש הפרלמנט ההלני בתמיכתם של 168 מ-300 חברי הפרלמנט.

ב-9 בנובמבר 2011 עלה שמו כמועמד לתפקיד ראש ממשלת האחדות הזמנית שאמורה להוביל לאישור תוכנית הצנע והקיצוצים שנכפתה על יוון על ידי מדינות אירופה, כתנאי לקבלת סיוע כלכלי שנדרש למדינה בהתמודדותה עם המשבר הכלכלי שפקד אותה בסוף העשור הראשון של המאה ה-21

בשנת 2015 ביחד עם יורגוס פפנדראו הוא הקים מפלגה שלא עברה את אחוז החסימה בבחירות שנערכו באותה שנה.

פצאלניקוס למד באוניברסיטת סלוניקי ובאוניברסיטת בון.

נפטר ב-13 במרץ 2020. היה נשוי לעורכת דין גרמנייה, מריאלה בינדביק. לזוג היו שלושה ילדים.

## קישורים חיצוניים

*  

## הערות שוליים

קטגוריה:שרי המשפטים של יוון
קטגוריה:מעוטרי מסדר הכבוד של הרפובליקה הפדרלית של גרמניה
קטגוריה:בוגרי אוניברסיטת בון
קטגוריה:עורכי דין
קטגוריה:יוונים שנולדו ב-1950
קטגוריה:יוונים שנפטרו ב-2020
מונוטרופה אוניפלורה

**מונוטרופה אוניפלורה** (שם מדעי: *Monotropa uniflora*) הוא מין של צמח ספרופיטי במשפחת האברשיים. מראהו דומה למקטרת שלום אינדיאנית, ומכאן אחד מכינוייו של הצמח. מין זה הוא טפיל: אין בו כלורופיל והוא יונק את מזונו מריקבון, מפטריות או מעצים קרובים, בדומה לפטריות. הוא יכול לחיות במרחבים חשוכים מאוד הודות לעובדה שקיומו אינו תלוי באור.

אורכו הממוצע נע בין 10 ל-30 סנטימטר. צבעי הצמח אינם אחידים: לעיתים לבן לגמרי, או לבן עם אזורים שחורים, ואף ורוד.

הצמח חי באסיה, בצפון אמריקה ובדרום אמריקה.

## קישורים חיצוניים

* 

קטגוריה:טקסונים שתוארו בידי קארולוס לינאוס
קטגוריה:אברשיים
קטגוריה:צמחים שתוארו ב-1753
סטרגה (ליקר)

**סטרגה** (באיטלקית: **Strega**, מילולית: מכשפה) הוא ליקר תבלינים איטלקי, שבולט בו הזעפרן. זהו הליקר האיטלקי הוותיק ביותר המיוצר ללא הפסקה. הליקר מיוצר משנת 1860 על ידי משפחת אלברטי מן העיר בנוונטו, לטענת היצרן מקורו של מתכון הליקר, העובר מאב לבן, מנזירים שקיבלו אותו ממכשפות. אגדת הכישוף משפיעה על כל אופני השיווק של המשקה ועל תוית הבקבוק מופיעות מכשפות רוקדות סביב עץ.

המתכון סודי ומכיל 70 תבלינים בהם קינמון, מנתה, תמציות פרחים ומעל הכל זעפרן המעניק למשקה את צבעו הכתום בהיר. לאחר השריה של הצמחים באלכוהול וזיקוק שלהם, מיושן המשקה בחביות עץ אלון. 

המשקה משמש כדיז'סטיף, מהווה רכיב בקוקטיילים ובמתכונים לעוגות שהמפורסמת שבהן היא הטורטה קפרזה (Torta Caprese), עוגת שוקולד ואגוזים של האי קאפרי.

גואידו אלברטי, ממשפחת היצרנים ובעל המותג, תורם החל משנת 1947 את הפרס הספרותי האיטלקי החשוב ביותר, פרס סטרגה.

## קישורים חיצוניים

* 
* נא להכיר: ליקר סטרגה, מגזין "בקבוק"
* דף המותג בעברית

קטגוריה:ליקרי עשבים
קטגוריה:דיז'סטיפים
קטגוריה:המטבח האיטלקי: ליקרים
רובין האדום

**רובין האדום** (באנגלית: **Red Robin**, מילולית: הציפור קיכלי אדום-חזה) הוא דמות משנה בדיונית המופיעה בחוברות הקומיקס באטמן ביקום DC קומיקס. הדמות הופיעה לראשונה בחוברת *Batman #436* מאוגוסט 1989 ונוצרה על ידי הכותב מארב וולפמן והמאייר פאט ברודריק.

עד כה חלקו בנטל הדמות ארבע דמויות - דיק גרייסון, ג'ייסון טוד, יוליסס ארמסטרונג וטים דרייק, המזוהה ביותר עם הדמות. ביקום הבדיוני של *[[קץ הממלכה (קומיקס)|Kingdom Come]]*, דיק גרייסון נוטל בשנית את זהותו של רובין, והופך לרובין האדום. עיצוב תלבושתו דומה לזו של באטמן מאשר תלבושות קודמות של רובין. מאז, רובין האדום הופיע מחדש באירועים שהובילו למשבר האחרון משנים 2007–2008 - שם התגלה כי לא היה זה גרייסון כי אם ג'ייסון טוד מתחת לתחפושת. לקראת אירועי "באטמן: נוח בשלום" משנת 2008, יוליסס ארמסטרונג - הידוע בכינוי אנרכיה - הופיע זמנית כרובין האדום. בשנת 2009 החלה הרצת סדרה חדשה באותו שם, כאשר את זהות רובין האדום נטל טים דרייק.

דמותו של טים דרייק מדורגת במקום ה-32 ברשימת מאה גיבורי העל הגדולים של מגזין IGN.

בשנת 2021, טים דרייק יצא מהארון כביסקסואל.

[250px|ממוזער|שמאל|טים דרייק כרובין, כפי שהופיע על עטיפת החוברת ''Robin Vol. 4 #183'' מאפריל [2009. אמנות מאת בריאן סטלפריז.]]

## קישורים חיצוניים
* דף הדמות באתר הרשמי של DC קומיקס
* דף הדמות בפרויקט פאנדום של DC קומיקס

## הערות שוליים

קטגוריה:באטמן: דמויות
קטגוריה:דמויות להט"ביות
דגל ולנסיה

**דגל ולנסיה** (בספרדית: **La bandera de la Comunidad Valenciana** - מילולית: דגל הקהילה של ולנסיה) הוא דגלה של הקהילה האוטונומית ולנסיה ושל העיר ולנסיה המשמשת כבירתה. עיצובו מבוסס על הסניירה ההיסטורי, דגלה של ממלכת אראגון, דגל זהב עליו ארבעה פסים אדומים אופקיים, המושחת בפס כחול הנמשך על פני 1/4 מרוחבו של הדגל, עליו עיטורי זהב ואבני חן המדמים כתר מלכות. הדגל אומץ ב-10 ביולי 1984. 

הדגל חייב להיות מונף מעל כל בניין השייך לממשלת הקהילה האוטונומית. כאשר מונף לצידו של הדגל הלאומי הספרדי, האחרון יונף במיקום של כבוד בימין השורה. דגל הקהילה לעולם לא יהיה גדול יותר מן הדגל הספרדי, ולעולם לא יהיה קטן יותר מכל דגל אחר אשר יונף לצידו.

## ראו גם
* סמל ולנסיה

## קישורים חיצוניים

* 
* תמונות היסטוריות

## הערות שוליים

קטגוריה:ולנסיה
ולנסיה
קטגוריה:ולנסיה (קהילה אוטונומית)
2 Unlimited

(בעברית: **טו אנלימיטד**) הוא הרכב יורודאנס שנוסד בשנת 1991. ההרכב היה פרי יוזמתם של המפיקים הבלגים ז'אן פול דה-קוסטר ופיל ויילד, והורכב מהזמרים ריי סליג'נגורד ואניטה דות'. במהלך שנות התשעים הלהקה זכתה לפופולריות עצומה ברחבי העולם והצליחה להביא 16 להיטים לפסגת מצעדי הפזמונים והצליחה למכור מעל ל-18 מיליון תקליטים ברחבי העולם. חלק מן השירים הנודעים והמצליחים ביותר של ההרכב כוללים את השירים "Get Ready for This", "Twilight Zone", "No Limit" ו-"Tribal Dance".

הלהקה התפרקה בשנת 1996 בשל סכסוכים על הכיוון המוזיקלי של ההרכב. בשנת 1998 המפיקים הבלגים ז'אן פול דה-קוסטר ופיל ויילד ניסו להקים הרכב חדש תחת השם "", עם הזמרים רומי ואן אוג'ן ומארגון ואן איווארדן. ניסיון זה לא זכה להצלחה והלהקה בהרכב החדש התפרקה בשנית בשנת 1999.

לאחר הפירוק אניטה החלה לעבוד עבור תחנת הרדיו ההולנדית "Radio 538" וריי ניסה להתחיל קריירת סולו אך לא זכה להצלחה מסחרית.

ב-11 באפריל 2009 סליג'נגורד ודות' חזרו להופיע שוב בפעם הראשונה מזה 13 שנה בקונצרט בשם "אני אוהב את שנות ה-90" שנערך בהאסלט שבבלגיה. בינואר 2010 הלהקה הוציא לשווקים סינגל חדש בשם "In Da Name Of Love" תחת השם "ריי ואניטה". השיר הגיע למקום החמישי במצעד הסינגלים ההולנדי.

## דיסקוגרפיה

## קישורים חיצוניים

* 

קטגוריה:הרכבי יורו דאנס
קטגוריה:להקות שהוקמו בשנת 1991
יסעור שלג

** יסעור שלג** (שם מדעי: *Pagodroma*) הוא סוג של עוף ימי השייך למשפחת היסעוריים, וקרוב במיוחד ליסעור שחפי, יסעור ענק ויסעור הכף. כנראה יש תת-קבוצה המורכבת מיסעורים אלה. ליסעור זה יש תת-מינים. האחד (*Pagodroma nivea confusa*) חי באיי ג'ורג'יה הדרומית ואיי סנדוויץ' הדרומיים והאחר (*Pagodroma nivea nivea*) חי באיי ג'ורג'יה הדרומית ואיי סנדוויץ' הדרומיים וכן בחצי האי האנטארקטי.

## אטימולוגיה
שמו המדעי Pagodroma נוצר מהשפה היוונית ומשמעותו "קרח פועל" שמו כצבע השלג, לבן. המילה Petrel שמשמעותה בעברית יסעור, היא נגזרת של שליח הברית החדשה, פטרוס הידוע בסיפור ההליכה שלו על פני המים. דבר המזכיר את הרגל היסעורים, הנראים רצים על המים כדי להמריא.

## תיאור
יסעור זה דומה במראהו ליסעור שחפי. הוא קטן וצבעו לבן, עיניו שחורות כפחם, מקורו שחור וקטן ורגליו בצבע אפור-כחלחל. אורכו 36–41 ס"מ, משקלו 240–460 גרם, מוטת כנפיו 76–79 ס"מ. תוחלת חייו בין 14–20 שנה. ליסעור זה יש לסת אשר יכולה להכיל מזון חלקלק. הוא מפיק שמן קיבה המורכב משעוות אסטר וטריגליצריד העוזר לו כנגד טורפים. יש לו בלוטת מלח מעל הנחיריים המסייעת להתפיל את גופו, כנגד כמות המים הגדולה שהוא סופג באוקיינוס. הבלוטה מפרישה תמיסת מלח מאפו, וגם מייצרת מזון עשיר באנרגיה, המסייע הן לאפרוחים והן לבוגרים בזמן מסעות ארוכים.

## תזונה
יסעורי השלג ניזונים בעיקר מדגים, דיונונים, רכיכות וקריל. כמו כן גם נבלות.

## רבייה
רבייתו מתרחשת במושבות על חצי האי האנטארקטי ובאיי אנטארקטיקה השונים. יסעור זה מתרבה במושבות גדולות על צוקים, בדרך כלל ליד הים אך גם בפנים הארץ.
חלק מהציפורים נשארות במושבה שלהן לאורך כל השנה, אך חלק מהיסעורים נודדים מאמצע ספטמבר עד תחילת נובמבר. הקנים הם על חלוקי נחל. בדרך כלל יש סדקים עמוק בתוך הסלעים, דבר המסייע בהגנת הקן. ביצה אחת לבנה מוטלת בסוף נובמבר עד אמצע דצמבר. הביצה מודגרת במשך 41–49 ימים והגוזל בוקע לאחר 8 ימים ומצמיח נוצות 7 שבועות לאחר מכן, בין סוף פברואר עד אמצע מאי. אזור מושבותיהם הוא גם המקום בהם הם מתנקים, רחוק מהים, בתוך השלג. בני זוג יסעור השלג נאמנים זה לזה כל חייהם.

## גלריה

Pagodroma_nivea_in_ross_sea1.jpg|יסעור השלג בתעופה
Pagodroma nivea in Ross Sea 2.jpg|בתעופה
Poussin de pétrel des neiges.jpg|גוזל יסעור השלג
Pétrel des neiges avec poussin.jpg|יסעור שלג וגוזלו
 Pagodroma nivea MHNT.jpg|* Pagodroma nivea *


## קישורים חיצוניים

* יסעור שלג, באתר BirdLife international
* יסעור שלג, באתר IBC
* יסעור שלג, באתר PCO
* יסעור שלג באתר מוזיאון מלבורן

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:טקסונים שתוארו בידי יוהאן ריינהולד פורסטר
קטגוריה:בעלי חיים שתוארו ב-1777
קטגוריה:יסעוריים
קטגוריה:עופות יחידים בסוגם
קטגוריה:אנטארקטיקה: עופות
אתלטיקה באולימפיאדת ברלין (1936)

שמאל|150px
שמאל|150px
**[[אולימפיאדת ברלין (1936)]]** נערכה בברלין, גרמניה. תחרויות האתלטיקה נערכו בין ה-2 באוגוסט לבין ה-9 באוגוסט 1936. נערכו 29 תחרויות באתלטיקה במשחקים אלו (6 לנשים ו-23 לגברים), בהשתתפות 776 משתתפים (98 נשים ו-678 גברים) מ-43 מדינות.

## אירועים בולטים
שמאל|250px
*ליליאן קופלנד () האלופה האולימפית בזריקת דיסקוס מלוס אנג'לס 1932 בחרה להחרים את האולימפיאדה כיהודייה כיוון שהיטלר אסר על יהודים להשתתף בנבחרת גרמניה, כמו גרטל ברגמן שיאנית גרמניה () ובעלת התוצאה השנייה בטיבה בעולם באותה העת, בקפיצה לגובה. בכך נמנע ממנה להגן על תוארה.
*לאחר שהודיע הכרוז על ניצחונה של איבויה צ'אק יהודיה מהונגריה (), הגיעה לאצטדיון המרכזי שנכחו בו 110 אלף צופים, הידיעה שבבריכת השחייה ניצח פרנץ צ'יק () במשחה הגמר הראשון והיוקרתי ביותר ל-100 מטר חופשי. האוהדים ההונגרים שלא ידעו את נפשם מרוב שמחה, פרצו בקריאות **צ'יק צ'אק**, **צ'יק צ'אק** וכל הקהל הצטרף אליהם. בטעות יש חושבים שזהו מקור הביטוי.
*סון קי-צ'ונג זוכה מדליית הזהב במרתון, וכן גם נאם סונג-יונג זוכה מדליית הארד במרתון, היו קוריאניים בתקופה בה קוריאה הייתה בשלטון יפני ולכן אולצו להתחרות תחת שמם היפני. לאחר זכייתו סירב סון לשיר את ההמנון היפני וחתם בשמו הקוריאני ולא בשם היפני סון קיטאי בו הופיע בתחרות. ב-9 בדצמבר 2011 ההתאחדות האולימפית הבינלאומית הכירה לבסוף בהיותו של סון קוריאני ולא יפני ותיקנה את קורות חייו הרשמיים ברישומיה.
*לואי זמפריני () סיים במקום שמיני בריצת 5000 מטר ונודע בשל סיפורו ממלחמת העולם השנייה כאשר שירת בחיל האוויר האמריקני, שרד 47 ימים באוקיינוס השקט כאשר המטוס שהיה בו התרסק, ושרד בהמשך שני מחנות שבויים של הצבא היפני.

### האתלטית הבולטת
*הלן סטיבנס () זכתה בשתי מדליות זהב, בריצת 100 מטר ובריצת שליחות 4x100 מטר.
### האתלטים הבולטים
*ג'סי אוונס אפרו אמריקאי () זכה ב-4 מדליות זהב, בריצת 100 מטר, בריצת 200 מטר, בריצת שליחים 4x100 מטר ובקפיצה לרוחק.
*וולמארי איסו-הולו () זכה שוב בשתי מדליות ושמר על תוארו בריצת 3000 מטר מכשולים.


תמונה:Alfred domper 1936.jpg|המנצחים בריצת 3000 מטר מכשולים  קרלו טומינן, פינלנד (ימין)  וולמרי איזו-הולו, פינלנד (מרכז)  אלפרד דומפרט, גרמניה (שמאל)

תמונה:Bundesarchiv Bild 183-G00630, Sommerolympiade, Siegerehrung Weitsprung.jpg|המנצחים בקפיצה לרוחק
תמונה:Bundesarchiv Bild 183-G00985, Berlin, Olympiade, Hochsprung der Damen.jpg|המנצחות בקפיצה לגובה
תמונה:BASA-3K-15-385-4-Volmari Iso-Hollo, 1936 Summer Olympics.jpeg|


## טבלת המדליות

* ספורטאים קוריאנים התחרו במסגרת המשלחת היפנית, מאחר שקוריאה הייתה בשליטה יפנית בין השנים 1910 ל-1945. לכן, המדליות שזכו בהן שני רצי המרתון סון קי-צ'ונג (מדליית זהב) ונאם סונג-יונג (מדליית ארד) רשומות כמדליות יפניות.

## הזוכים במדליות
### נשים
#### מקצועות המסלול

#### מקצועות השדה

### גברים
#### מקצועות המסלול

#### מקצועות השדה

*בקרב 10, חלוקת המדליות נעשתה לפי שיטת ניקוד משנת 1934. התוצאות בסוגריים זהו עדכון הניקוד משנת 1985.

## קישורים חיצוניים

* אתלטיקה באולימפיאדת ברלין (1936), באתר סימוכין ספורט אולימפי

## הערות שוליים

*
1936
קטגוריה:ענפי ספורט באולימפיאדת ברלין (1936)
קטגוריה:1936 בספורט
קטגוריה:גרמניה: אתלטיקה
חיים וולקין (וולוז'ין)

הרב **חיים וולקין** (תרנ"ח, 1897 – תש"א, 1941) היה ראש הישיבה האחרון של ישיבת וולוז'ין. נספה בשואה.

## ביוגרפיה
נולד בשנת תרנ"ח (1897) בנו של הרב אהרן וואלקין ורחל, בת הרב בן ציון סורוצקין. הוא נולד בעיירה גורזד שבליטא, שם כיהן אביו ברבנות באותם ימים. בצעירותו למד בישיבות קלם, טלז ומיר. נשא לאישה את בילא, בתו של הרב יעקב שפירא, נכדתו של הרב רפאל שפירא מוולוז'ין. לאחר פטירת חמיו התמנה תחתיו כראש ישיבת וולוז'ין, עד לסגירתה בשל מלחמת העולם השנייה.

עם פרוץ מלחמת העולם השנייה ברח עם תלמידי הישיבה לווילנה. בתחילת 1941 קיבל סרטיפיקט לעלות לארץ ישראל, אך לא הספיק לצאת ונרצח שם על ידי הנאצים עם אשתו ובנותיו דרייזל וחיה לאה.

אחיינו, הקרוי על שמו, היה הרב חיים וולקין, משגיח ישיבת עטרת ישראל בירושלים.

## קישורים חיצוניים
* שמות משפחת 'בית הרב' ותלמידי הישיבה שנספו בשואה

## הערות שוליים

קטגוריה:ראשי ישיבת וולוז'ין
קטגוריה:רבנים שנספו בשואה 
קטגוריה:רבנים חרדים
קטגוריה:רבנים בלארוסים
קטגוריה:משפחת חיים מוולוז'ין
קטגוריה:משפחת אריה לייב שפירא
קטגוריה:יהודים בשואה: ברית המועצות
חיים (וולוז'ין)
קטגוריה:בוגרי תלמוד תורה (קלם)
קטגוריה:בוגרי ישיבת מיר (בלארוס)
קטגוריה:בוגרי ישיבת טלז
קטגוריה:משפחת סורוצקין
קטגוריה:גרגז'דאי: אישים
שאול חיים הלוי הורוויץ

ממוזער|קבר ר' שאול חיים הלוי הורוויץ
הרב **שאול חיים הלוי [[משפחת הורוביץ|הורוויץ]]** (תקפ"ח – 20 בדצמבר 1915, י"ג בטבת תרע"ו) היה ראב"ד דוברובנה שבמחוז ויטבסק ברוסיה הלבנה ואחד מגדולי התורה החשובים בדורו. עלה לארץ ישראל והקים את הישיבה הגדולה ותלמוד תורה מאה שערים, וכיהן גם כרב שכונת מאה שערים.

## חייו
נולד בווילנה לרב אברהם הורוויץ, מו"צ בעירו, והתגלה כעילוי. למד בישיבות רבות בווילנה, ואף שמע שיעורים מרבי ישראל מסלנט. אחר נישואיו עם ביתו של הרב דוד טביל ממינסק, התמנה בשנת תרכ"ה בדוברובנה. באלול תרמ"ג עלה לארץ ישראל ובתרמ"ה הקים יחד עם הרב זרח ראובן ברוורמן את ישיבת מאה שערים והעניק לה את השם "פרי עץ חיים" כששמה המלא היה "הישיבה הגדולה והתלמוד תורה ובית תבשיל מאה שערים פרי עץ חיים". כן נבחר גם לרבה של השכונה.

במלחמת העולם הראשונה הפיץ שטר הגרלה על חלקת אדמה בחדרה כדי לממן את הישיבה שהקים. הטורקים שגילו את השטרות דנו אותו למאסר. הדבר ערער את בריאותו והוא נפטר כעבור כשלושה חודשים ונקבר בבית הקברות בהר הזיתים.

לא נולדו לו בנים.

עקב זקנתו, בן אחותו, הרב יוסף גרשון הורוביץ שעלה עמו לארץ ישראל, החליפו בתרס"ה כראש ישיבה ורב השכונה.

## כתביו
הרב הורוויץ הוציא ספרים בהלכה ודרוש:
*  - כללים בסוגיות הש"ס
* **מצפה שאול** - דרשות, נדפס בסוף 
* 
* **יד שאול** - חידושים

## לקריאה נוספת
* אנציקלופדיה של הציונות הדתית, ב, ירושלים תש"ך, עמ’ 63-64.
## קישורים חיצוניים
* 
* 'הורביץ, ר' שאול־חיים ב"ר אברהם הלוי', בתוך: דב ליפץ (מרכז המערכת), נתן גורן [ואחרים] (מערכת), **יהדות ליטא**, כרך ג, ספר א: "אישים", תל אביב: עם הספר, תשכ"ז, עמ' 44 (, תמונה 1242).
* רבי שאול חיים ורבי יוסף גרשון הורוויץ, אשכול על הרב ש"ח הורוביץ ואחיינו בפורום אוצר החכמה

קטגוריה:רבנים בלארוסים
קטגוריה:רבנים ביישוב
קטגוריה:ירושלים: רבני שכונות
קטגוריה:ראשי ישיבה ליטאים בארץ ישראל
קטגוריה:יהודים הקבורים בהר הזיתים: חלקת הפרושים
קטגוריה:אנשי העלייה הראשונה
קטגוריה:מאה שערים: אישים
קטגוריה:ראשי ישיבת מאה שערים
קטגוריה:אבות בתי דין
קטגוריה:ארץ-ישראלים שנפטרו ב-1915
בולבול אפריקאי

ממוזער|''Pycnonotus barbatus barbatus''

**בּוּלְבּוּל אַפְרִיקָאִי** (שם מדעי: *Pycnonotus barbatus*) הוא מין של ציפור שיר מהסוג בולבול החי בעיקר באפריקה אך ניתן למצוא אותו גם בספרד. נקרא גם **בולבול שחור עיניים** ו**בולבול גנים מצוי**.

## תיאור
מקורו קצר למדי, וישר. מקורו, רגליו וכפות רגליו שחורים. עיניו בצבע חום כהה וטבעת עיניו כהה ולא נראית גלויה לעין, תחתית זנבם לבנה או צהובה. שירתם מורכבת משריקות מלודיות. אורכו 18–19 ס"מ, מוטות כנפיו 26.5-31 ס"מ ומשקלו 26–41 גרם.

## גידול
בולבול זה נפוץ ביותר באפריקה (כשמו). הוא חי ביערות, שיחים הנמצאים על החוף, שולי יער, שיחים הנמצאים בנהרות, וכן בסביבת חקלאות. הוא מצוי גם בשיחים אקזוטיים, גנים ופארקים.
קן מין זה בכל אורך השנה מצוי באזורים הטרופיים ביותר. הקן נוקשה למדי, עבה המוקף בחומה בצורת כוס. הוא ממוקם בתוך הצמחייה מכוסה בעלים של עץ קטן או שיח. במרבית המקרים נקבה מטילה 2–3 ביצים, אשר בוקעות לאחר 12–14 ימים.

## התנהגות
בולבול זה אינו מפחד מהאדם. הוא נראה בדרך כלל בזוגות או בקבוצות קטנות. זהו עוף בולט, הנוטה לשבת בחלק העליון של השיח. בדומה לבולבולים אחרים, הם ציפורים פעילים ורועשים. בתעופה הוא מקפץ, כמו נקר.

## תזונה
בולבול זה ניזון מפירות, צוף, וחרקים.

## קישורים חיצוניים

* בולבול אפריקאי באתר IBC
* בולבול אפריקאי באתר Avibase
## הערות שוליים

קטגוריה:בעלי חיים שתוארו ב-1789
קטגוריה:טקסונים שתוארו בידי רנה לואיש דפונטיינס
קטגוריה:בולבוליים
קטגוריה:צ'אד: עופות
קטגוריה:סנגל: עופות
קלאו כסוף-קרן

**קלאו כסוף קרן** (שם מדעי: *Bycanistes brevis*) הוא מין של עוף טרופי אפריקני במשפחת הקלאוניים, משפחה טקסונומית של עופות טרופיים בעלי מקור ענק ואיבר מיוחד הנקרא "קסדה" מעל המקור. ניזון בעיקר מפירות, כמו כל הקלאוניים, (מרבה באכילת תאנים) אך התזונה כוללת גם חרקים, חסרי חוליות, ביצים, זוחלים קטנים וגוזלים. כיוון שמקורם ארוך ולשונם קצרה הקלאוניים מטים את ראשם לאחור ובולעים את המזון. הם חברתיים מאוד ולעיתים נצפות קבוצות של כ-200 פרטים. קולות כל בני המשפחה נשמעים למרחקים גדולים מאוד. הקלאו כסוף הלחיים פגיע מאוד בזמביה, בגלל הרס בתי גידול. אך בשאר אזורי המחיה שלו הוא דווקא נפוץ מאוד, במיוחד בצפון ובמרכז אזור המחיה שלו. הקלאויים כסופי הקרן חיים באתיופיה, טנזניה, קניה, זמביה, מלאווי ומוזמביק. תוחלת החיים הממוצעת מגיעה לכ-50 שנים.

## תיאור ומבנה גוף
הקלאו כסוף הקרן גדול-בינוני, אורך גופו כ-75-80 ס"מ ומשקלו בין 2 ל-3 קילוגרם. הקסדה בצבע כסוף-חום וגדולה במיוחד: היא מתמשכת כמעט עד סוף המקור. היא משמשת לפילוס דרך ביער וכתיבת תהודה, וקולות הקלאויים יכולים להגיע למרחוק. כשאר עופות הקלאו, המקור והקסדה חלולים. המקור אפור, הגוף שחור. קשתית העין בצבע שחור. אזור הגב התחתון לבן. הזנב שחור. אצל נקבות יש עור אדום מסביב לעיניים וקסדה קטנה יותר. הקלאו הוא אחד מהעופות היחידים בעלי ריסים למניעת כניסת חול ואבק לעיניהם.

## רבייה
אצל כל מיני הקלאונאים מתרחשת רבייה ייחודית: הנקבה כולאת את עצמה בקן, בעזרת הזכר. הקן מכוסה כולו, ואין בו חורים מלבד חור קטן שבו יכול הזכר להביא לנקבה אוכל. הרבייה מתרחשת בחודשים ספטמבר-אוקטובר. אחרי כיסוי הקן הנקבה מטילה 1-3 ביצים לבנות, ודוגרת עליהם במשך כ-40 יום. הגוזלים נשארים בקן במשך כשלושה חודשים, הזמן שלוקח לנוצות לצמוח בעוד שהזכר מביא להם אוכל. אחרי שלושת החודשים, הגוזלים יוצאים מהקן.

## קישורים חיצוניים

## הערות שוליים

כסוף קרן

קטגוריה:טנזניה: עופות
קטגוריה:עופות יערות הגשם האפריקאים
קולטנים קטליטיים

**קולטנים קטליטיים** (באנגלית: **Catalytic receptors**), או **קולטנים הקשורים לקינז החלבון** (באנגלית: **Protein kinase-associated receptors**), אלו קולטנים טראנסממברנליים (הממוקמים בעובי קרום התא, באופן מפולש) המעבירים אות כימי מהסביבה החיצונית אל תוך התא על ידי זרחון של שליח שניוני הנמצא בציטוזול. בזה נבדל הקולטן הקטליטי מהקולטן המצומד לחלבון G, המעביר את האות לשליח השניוני ב"תיווכו" חלבון G.

הקולטנים הקטליטיים נחלקים לקבוצות על-פי תפקידם הפיזיולוגי, כגון: קולטנים לגורם הגדילה האפידרמי (EGF) וקולטנים דמויי Toll.

הקולטנים הקטליטיים נחלקים לקבוצות גם לפי תפקודם הביוכימי, בעיקר לפי סוג הקינז. לדוגמה: קינזים לסרין/תראונין או קינזים לטירוזין.

*
קטגוריה:חלבונים
קטגוריה:ביוכימיה
קטגוריה:מערכת העצבים
קטגוריה:תא
חותכן עוגיות

**חותכן עוגיות** (שמו הנוסף; **קורץ** או **קורצן**) היא כלי לחיתוך בצק המשמש בעיקר להכנת עוגיות. החותכן בדרך כלל עשוי אלומיניום או פלסטיק ונמכר במגוון צורות דקורטיביות (למשל: עיגול, ריבוע, משולש, פרח, כוכב, לבבות וכך הלאה). צד אחד של חותכן העוגיות הוא מעוגל בעוד שצידו השני חד. חותכן העוגיות משמש לחיתוך בצק של עוגיות, ביסקוויטים או כל בצק אחר שרוצים לעצבו. השימוש בחותכן מתבצע על הבצק בטרם נאפה, ולאחר אפיית הבצק החתוך הוא שומר על הצורה בה הוא נחתך, אם כי לא בצורה מדויקת. שם נוסף הוא קורצן, שכן בעזרתו קורצים את הבצק.

## גלריה

File:Emporte piece bonhomme.jpg|חיתוך של בצק באמצעות חותכן עוגיות
File:CookieCuttersAl.jpg|חותכי עוגיות בצורות שונות
קובץ:Freshly Baked Cookies (73117703).jpeg|חותכני עוגיות לצד עוגיות שהוכנו בעזרתם


## קישורים חיצוניים

קטגוריה:כלים ומכשירים (מזון)
קטגוריה:אפייה
נירה רוסו

**נירה רוּסוֹ** (נולדה ב-12 בינואר 1949) היא עיתונאית אוכל ומחברת ספרי בישול וספרי ילדים ישראלית.

## ביוגרפיה
נולדה בתל אביב. למדה בלשנות צרפתית ולימודים קלאסיים באוניברסיטת תל אביב ולימודי תרגום באוניברסיטת הרווארד שבבוסטון. למדה בישול בפריז, בוסטון וניו יורק ופרסמה וערכה עשרות ספרי בישול.

כותבת המדורים "סודות מן המטבח", "הצעת היום" ו"ניסוי כלים", תחילה בעיתון "הארץ", ומשנת 2004 ב"ידיעות אחרונות".

נשואה ללואיס רוסו יליד ארצות הברית. לאחר שהשניים הכירו בישראל ב-1968, הוא החליט לעלות ארצה. הוא מכהן כסמנכ"ל פיתוח עסקי בנילית. לשניים שתי בנות: השפית ועיתונאית האוכל רותי רוסו, ודניה טקגי, רופאת ילדים בבי"ח מאיר. מתגוררת ברמות השבים.

## ספריה
### ספרי בישול
***סודות מן המטבח של נירה רוסו: כשר**, הוצאת מודן, 1984
***כשר לפסח: כשר**, הוצאת מודן, 1986
***סלטים**, הוצאת כתר, 1988
***יופי של פרי**, הוצאת מקסוול-מקמילן-כתר, 1991
***לבשל במיקרוגל ובתנור משולב** (עם ציפי לביא), הוצאת כתר, 1993
***ממטעמי החלב של נירה רוסו: כשר**, הוצאת המועצה לענף החלב בישראל, 1995
***100 הפשטידות של נירה רוסו**, הוצאת כתר, 1996
***טחינה, נענע, צנובר, כבש: סודות וטעמים מהמטבח הערבי-ישראלי של אלבאבור** (עם חוסאם עבאס), הוצאת משכל 2006
***פיאסטה - חגיגה לטינית** (עם דגן ניר), כנרת הוצאה לאור, 2010
***תפוחי אדמה** (עם ישראל אהרוני), כנרת הוצאה לאור, 2011.

#### תרגום
***המטבח האיטלקי: מטעמי יהודי איטליה** / אדה סרווי-מאכלין, הוצאת כתר, 1986

#### עריכה
* **ספר היין** - הוצאת כתר, 1991, / מיכאל בן-יוסף,
***ספר העוגות של רותי: עוגות טובות שמצליחות תמיד** / רות יולס, 1996

### ספרי ילדים
***יום הלדת מפתיע**, הוצאת כתר, 1983
***מקרון 1 נגד חשבז והשלדונים: עיבוד מסדרת טלוויזיה**, 1987
***ספר ההפך**, הוצאת כתר, 1990
***חתול מחפש חבר**, הוצאת סירקיס, 1992

#### תרגום
***אני אבריא אותך, נמרון, אמר הדבון** / ינוש, הוצאת מודן, 1985

## קישורים חיצוניים

* 
* 
* נירה רוסו, באתר הוצאת כתר
* 
* 
* גאולה אבן-סער - "שיחה אישית" (פרק 8): נירה ורותי רוסו, באתר כאן 11, 3 ביוני 2019

### כתבות
* 
* 
* 
* 

## הערות שוליים

קטגוריה:מחברות ספרי בישול ישראליות
קטגוריה:מחברי ספרי בישול ישראלים
קטגוריה:בעלות טור ישראליות
קטגוריה:בעלי טור ישראלים
קטגוריה:סגל הארץ
קטגוריה:סגל ידיעות אחרונות
קטגוריה:סופרות ילדים ונוער ישראליות
קטגוריה:סופרי ילדים ונוער ישראלים
קטגוריה:סופרות ישראליות
קטגוריה:סופרים ישראלים
קטגוריה:עיתונאיות ישראליות
קטגוריה:עיתונאים ישראלים
קטגוריה:בוגרות אוניברסיטת תל אביב
קטגוריה:בוגרי אוניברסיטת תל אביב
קטגוריה:בוגרות אוניברסיטת הרווארד
קטגוריה:בוגרי אוניברסיטת הרווארד
קטגוריה:רמות השבים: אישים
קטגוריה:ישראליות שנולדו ב-1949
קטגוריה:ישראלים שנולדו ב-1949
קלאוס רגלינג

**קלאוס פ. רגלינג** (בגרמנית: **Klaus P. Regling**; נולד ב-3 באוקטובר 1950 בליבק, גרמניה המערבית) הוא כלכלן גרמני שנושא במשרת מנכ"ל קרן החילוץ האירופית EFSF שהוקמה לצורך התמודדות עם משבר החוב האירופי. דווח כי רגלינג נחשב מועמד למשרת נשיא הבנק המרכזי האירופי כמחליפו של ז'אן קלוד טרישה, תפקיד בו זכה לבסוף מריו דראגי.

## חייו
רגלינג למד כלכלה באוניברסיטת המבורג ולאחר שסיים את התואר הראשון ב-1971 המשיך את לימודיו באוניברסיטת רגנסבורג שם סיים את התואר השני בכלכלה ב-1975. באותה שנה החל לעבוד בוושינגטון די. סי. בקרן המטבע הבינלאומית. את השנתיים הראשונות שלו שם בילה בתוכנית הקריירה של הקרן לצעירים מבטיחים ובשנים 1977–1980 היה כלכלן במחלקת המחקר של הקרן והשתתף בהכנת התחזית הכלכלית העולמית. 

ב-1980 עזב את קרן המטבע ובילה שנה בארגון הבנקאים הגרמניים לפני שנשכר לעבודה ככלכלן במשרד האוצר הגרמני, שם עבד בחטיבה לענייני אירופה עד 1985. באותה שנה חזר לקרן המטבע הבינלאומית ועבד הן בוושינגטון די.סי., הן בג'קרטה, אינדונזיה. ב-1991 עזב שוב את קרן המטבע וחזר למשרד האוצר הגרמני שם נקרא לשמש ראש החטיבה לעניינים מוניטריים בינלאומיים. ב-1993 מונה למשנה למנכ"ל החטיבה לעניינים מוניטריים בינלאומיים וליחסים פיננסיים וב-1995 התמנה למשרת מנהל היחסים הפיננסיים האירופאיים והבינלאומיים. הוא נותר בלשכתו עד 1998. בשנים אלו שימש גם מחליף לנגיד בבנק הבין-אמריקני לפיתוח (Inter-American Development Bank). ב-1999 עבר למגזר הפרטי שם שימש מנכ"ל Moore Capital Strategy Group בלונדון. רגלינג מונה למנהל הדירקטוריון לעניינים כלכליים ופיננסיים של הנציבות האירופית ב-2001 ונשאר שם עד יוני 2008 בחלק מתקופה זו שימש גם כמחליף לנגיד בבנק האירופי לשיקום ופיתוח. מ-2008 עד מרץ 2009 היה חלק מוועדה שהקימה קנצלרית גרמניה אנגלה מרקל על מנת לייעץ לממשלה בנושא רפורמת הרגולציה הפיננסית. ב-1 ביולי 2010 התמנה לעמוד בראש קרן החילוץ האירופית.

## קישורים חיצוניים

* קורות חיים בארגון לשיתוף פעולה ולפיתוח כלכלי
* קורות חיים באתר ה-EFSF
* 

קטגוריה:כלכלנים גרמנים
קטגוריה:מנכ"לים גרמנים
קטגוריה:עובדי קרן המטבע הבין-לאומית
קטגוריה:גרמנים שנולדו ב-1950
ערבות מואב

**עַרְבוֹת מוֹאָב** (או ערבת מואב) הוא אזור של ערבה בחלקו הדרומי-מזרחי של עמק הירדן בואכה ים המלח, הגובל בארץ מואב מדרום-מזרח, ובנהר הירדן וערבות יריחו ממערב.

באזור זה התקיימו לאורך ההיסטוריה מספר יישובים מרכזיים, ובהם בֵּית הַיְשִׁמוֹת (כיום הכפר סווימה), בֵּית הָרָם (כיום הכפר א-ראמה) ובֵּית נִמְרָה (כיום הכפר נמרין).

## בנדודי ישראל במדבר
ממוזער|מפה של נדודי בני ישראל 1641
ערבות מואב נמנית כתחנה האחרונה בנדודי בני ישראל במדבר, אליה הגיעו לאחר שהקיפו ממזרח את ארץ אדום ואת ארץ מואב, ולאחר שכבשו את ארץ סיחון ועברו דרכה. אמנם תחנה זו הייתה בפתח שערי ארץ כנען שהרי ניתן היה להיכנס משם לארץ דרך מעברות הירדן ולפגוש את ביצורי יריחו, אולם תחילה המשיכו בני ישראל צפונה וכבשו את ממלכת עוג אשר בבשן, ורק אז חזרו אליה.

לתחנה זו נודעה חשיבות מיוחדת נוספת, מפני שלאחר שסיימו את כיבוש עבר הירדן המזרחי מנחל ארנון ועד החרמון, חזרו וישבו בני ישראל בערבות מואב, ושם חזר משה ולימדם את כל התורה, בשנה האחרונה לחייו, בטרם כניסתם לארץ: .

מחנה ישראל התפרס אז בערבות מואב מבית הישימות מדרום ועד אבל השיטים מצפון. מערבות מואב יצא משה אל מקום קבורתו בהר נבו.

### חטא בעל פעור

בעוד ישבו ישראל בערבות מואב, לקראת הכניסה לארץ ישראל, שכר בלק מלך מואב את בלעם לקלל את ישראל כדי לנצחם במלחמה. משלא עלה הדבר בידו, יעץ בלעם לבלק להכשיל את בני ישראל בפולחן לבעל פעור, בין היתר באמצעות פיתויים לכך על ידי זנות עם בנות מואב, וכך אלוהיהם יכעס עליהם והם יפסידו במלחמה.

כאשר פיתו בנות מואב ומדיין את ישראל לזנות עימן ולעבוד את בעל פעור, פרצה מגפה בעם ישראל שהמיתה 24,000 איש, ובמקביל הורה משה לשפוט ולהמית את כל העובדים לפסל. המגפה נעצרה בזכות מעשהו של פינחס בן אלעזר הכהן הגדול, שדקר למוות את זמרי בן סלוא וכזבי בת צור (בת אחד ממלכי מדיין), בשעה שזמרי הביאה לאוהלו כדי לשכב עימה. מעשהו הרתיע את שאר הזונים עם בנות מואב ומדיין, וחרון האף של ה' סר מעל ישראל.

## היישוב היהודי בערבות מואב
משה חילק את ערי ערבות מואב בין שבט גד ובין שבט ראובן.

בתקופת השופטים ניסו המואבים לכבוש את המקום מחדש, ולעיתים הצליחו בכך לפרק זמן. מצבת מישע מעידה על מאמצים אלו גם בתקופת המלוכה.

היישוב היהודי בערבות מואב המשיך להתקיים לאורך תקופת הבית השני וכן בתקופת המשנה והתלמוד.

### הקמת אבנים
לפי דרישת המסורת של הרב מאיר מרוטנבורג, בערבות מואב הקים משה רבנו מצבת אבנים, למרות שלא כתוב על כך במפורש במקרא.

## מות משה
משה רבינו עלה מערבות מואב אל הר נבו שם נפטר. לאחר מכן בני ישראל התאבלו על משה בערבות מואב 30 יום, כפי שנכתב בתורה בפרשת וזאת הברכה:

## ראו גם
*נחל יבוק

## הערות שוליים

קטגוריה:אתרי המקרא
קטגוריה:ערבות
קטגוריה:נדודי בני ישראל במדבר: אתרים
קטגוריה:עבר הירדן המזרחי
מהנדס חומרים

**מהנדס חומרים** הוא מהנדס העוסק בהנדסת חומרים. כשמנתחים כיום בעיות טכנולוגיות, במקרים רבים פתרונן קשור להנדסת חומרים ולפיתוחם של חומרים חדשים. החומרים איתם עובד מהנדס החומרים הם רבים ומגוונים, וכוללים: מתכות, חומרים קרמיים, פולימרים, מוליכים למחצה, חומרים מרוכבים, על מוליכים, ננו-חומרים, ועוד.

תוכנית הלימוד לתואר מהנדס חומרים כוללת את מקצועות הפיזיקה של מצב מוצק, כימיה, מתמטיקה, מטלורגיה, תרמודינמיקה, תכונות מכניות, חוזק חומרים, מוליכים למחצה, תורת הגבישים (קריסטלוגרפיה), קורוזיה (שיתוך), מכניקת השבר ועוד.

מהנדס החומרים עוסק במגוון תחומים, כולל בחירת חומרים לשימושים הנדסיים שונים, פיתוח חומרים חדשים ושיפור תכונותיהם של חומרים קיימים, פיתוח תהליכי ייצור ועיבוד חומרים, ובחינת חקר כשל של חומרים. בנוסף עוסק מהנדס החומרים באפיון ובדיקת חומרים בכלים כגון מיקרוסקופ אופטי, מיקרוסקופ אלקטרונים, עקיפה של קרני רנטגן, מכשור המשמש לבדיקת התכונות המכניות של חומרים (מתיחה, נגיפה, קשיות), ובחינת  הקשר תהליכי היצור שהחומר עבר לבין המיקרומבנה שלו ותכונותיו.

## בישראל
לימודי הנדסת חומרים מתקיימים בישראל במוסדות הבאים:
* הטכניון, במסגרת הפקולטה למדע והנדסה של חומרים.
* אוניברסיטת בן-גוריון בנגב, במסגרת המחלקה להנדסת חומרים שבפקולטה להנדסה.
* אוניברסיטת תל אביב, כתוכנית חד חוגית בהנדסה או כפולה עם תואר בכימיה.
* אוניברסיטת אריאל, במסלול הנדסת כימיה וחומרים שבמסגרת המחלקה להנדסת כימיה.
* המכללה האקדמית להנדסה ירושלים, במסגרת המחלקה להנדסת חומרים. 
* מכללת שנקר, במסלול הנדסת חומרים ליישומים רפואיים וקוסמטיקה שבמסגרת המחלקה להנדסה כימית.  

אגודה מקצועית של מהנדסי החומרים בישראל, הקרויה האגודה הישראלית לחומרים ותהליכים, הוקמה בשנת 1973 ותפקידה לאגד את מהנדסי החומרים בישראל.

## קישורים חיצוניים
* אתר האגודה הישראלית לחומרים ותהליכים
* כחומר ביד היוצר

קטגוריה:מקצועות ההנדסה
קטגוריה:הנדסת חומרים
עידן לנדו

**עידן לנדו** (נולד ב-19 ביולי 1967) הוא פרופסור המשמש ראש החוג לבלשנות באוניברסיטת תל אביב ובלוגר ישראלי.

## ביוגרפיה
לנדו נולד בארצות הברית ועלה לישראל בשנת 1969. שירת כקצין בצה"ל ארבע שנים (בין 1985–1989). בשנת 1994 השלים את לימודיו בהצטיינות במסלול הישיר לתואר שני בבלשנות במסגרת התוכנית הבין-תחומית לתלמידים מצטיינים באוניברסיטת תל אביב. בשנת 1999 השלים דוקטורט ב-MIT. עשה פוסט-דוקטורט באוניברסיטת בן-גוריון בשנת הלימודים 2001–2000 ולאחר מכן נקלט כאיש סגל תקני בחוג לספרויות זרות ובלשנות (בשנים הראשונות עם מלגת אלון). בשנת 2023 הצטרף כפרופסור מן המניין לחוג לבלשנות באוניברסיטת תל אביב. פרסם חמישה ספרים ועשרות מאמרים בתחומי התמחותו. תחום מחקרו העיקרי הוא תחביר גנרטיבי.

בשנת 2001, נדון לראשונה, כקצין מילואים, ל-14 ימי מאסר בשל סירוב לשרת בשטחים. במשך השנים היה במאסר על סירוב שלוש פעמים. בסוף 2011 עמד במוקד של סערה תקשורתית כאשר אוניברסיטת בן-גוריון ניכתה משכרו בגין תקופה בה היה מצוי במאסר של שבוע בשל סירוב.

לנדו נשוי לשירה סתיו ואב לבת ובן. מתגורר בתל אביב.

## פרסומים
### ספרים שכתב
**בעברית**
* **טיפה אפלה בקליפה : מסות על הלשון ותעתועיה במדע, באמנות, בספרות ובפוליטיקה** עידן לנדו; עורך: ארז שוייצר, ישראל: אינדיבוק חנות הספרים העצמאית ברשת, 2015.
**באנגלית**

* Landau, Idan. 2000. **Elements of Control: Structure and Meaning in Infinitival Constructions. Studies in Natural Language and Linguistic Theory**, Kluwer Academic Publishers, Dordrecht
* Landau, Idan. 2010. **The Locative Syntax of Experiencers**. Cambridge, MA: MIT Press.
* Landau, Idan. 2013. **Control in Generative Grammar: A Research Companion.** Cambridge, UK: Cambridge University Press.
* Landau, Idan. 2015. **A Two-Tiered Theory of Control.** Cambridge, MA: MIT Press.


### מאמרים
* משחקים מן השפה ולחוץ, "סטודיו" 83, יוני 1997
* 
* החרם האקדמי: פירכות וסיסמאות, באתר "הגדה השמאלית, 19 ביוני 2007
* 
* 
* 
* 
* 
* הכתם נשאר, באתר הזמן הזה, ספטמבר 2025

## קישורים חיצוניים
* 

* דף הבית של לנדו באוניברסיטת בן-גוריון
* הבלוג של לנדו - "לא למות טיפש"
* הטורים של לנדו באתר ynet
* 
* 
* 

## הערות שוליים

קטגוריה:ישראלים ילידי ארצות הברית
קטגוריה:סגל אוניברסיטת בן-גוריון בנגב: מדעי הרוח
קטגוריה:בלשנים ולשונאים ישראלים
קטגוריה:סרבנים ישראלים
קטגוריה:בלוגרים ישראלים
קטגוריה:תל אביב-יפו: אישים
קטגוריה:בוגרי אוניברסיטת תל אביב: התוכנית הבין-תחומית לתלמידים מצטיינים ע"ש עדי לאוטמן
קטגוריה:בעלי תואר דוקטור מהמכון הטכנולוגי של מסצ'וסטס
קטגוריה:ישראלים שנולדו ב-1967
קטגוריה:סגל אוניברסיטת תל אביב: בלשנות
מריו מונטי

**מריו מונטי** (באיטלקית: **Mario Monti**; נולד ב-19 במרץ 1943) הוא פוליטיקאי וכלכלן איטלקי, שכיהן כראש ממשלת איטליה בשנים 2011–2013. בעברו שימש כנציב האיחוד האירופי לתחרותיות בשנים 1999–2004. כמו כן, כיהן גם כשר האוצר וכממלא מקום שר החוץ של איטליה. מונטי גם שימש בעברו כיועץ לבנק ההשקעות גולדמן זקס.

## תולדות חייו
מונטי נולד בעיר ורזה בחבל לומברדיה, באיטליה. הוא סיים תואר ראשון בכלכלה ובניהול באוניברסיטת בוקוני במילאנו. הוא המשיך בלימודים מתקדמים בכלכלה באוניברסיטת יל, שם היה תלמידו של חתן פרס נובל לכלכלה ג'יימס טובין.

בשנים 1970–1985 הוא לימד כלכלה באוניברסיטת טורינו ועבר ללמד באוניברסיטת בוקוני, שם שימש אף כרקטור בשנים 1989–1994 וכנשיא האוניברסיטה בשנת 1994. מוקד מחקריו הכלכליים היה בלימוד התנהגות בנקים בתנאי מונופול.

בשנת 1994 הוא מונה על ידי ממשלתו הראשונה של סילביו ברלוסקוני לשרת בנציבות האירופית, לצד המדינאית האיטלקייה אמה בונינו. בתפקידו הראשון כנציב היה אחראי ל"שוק פנימי, שירותים פיננסיים ואינטגרציה פיננסית, מכסים ומסים". בשנת 1999 חודש מינויו לנציבות על ידי ממשלת מאסימו ד'אלמה, תחת נשיא הנציבות האירופית רומנו פרודי. בתקופתו השנייה בנציבות היה אחראי לתחרותיות בתחום האיחוד האירופי. בתקופה זו יזם הליכים על הפרת הגבלים עסקיים נגד חברת מיקרוסופט וכן עמד בראש חקירה בעניין הצעת האיחוד בין חברות הענק ג'נרל אלקטריק והאניוול, איחוד שנמנע בסופו של דבר בהחלטת הנציבות האירופית.

בשנת 2004 לא האריכה ממשלת ברלוסקוני השנייה את כהונתו. מונטי שב לכהן כנשיא אוניברסיטת בוקולי. בשנת 2010 הטיל עליו נשיא הנציבות האירופית ז'וזה מנואל ברוזו לכתוב דו"ח על העתיד של שוק אחד ולהציע צעדים נוספים להשלמת תוכנית האיחוד האירופי ליצירת שוק אחד. נוסף לתפקידו כנשיא אוניברסיטה, מונטי אף עומד בראש מכון ברויגל, מכון מחקר כלכלי אירופי שנוסד בשנת 2005.

ב-9 בנובמבר 2011 מינה נשיא איטליה ג'ורג'ו נפוליטנו את מונטי לסנאטור לכל החיים בהסנאט של הרפובליקה. ב-12 בנובמבר 2011 הטיל עליו נפוליטנו להרכיב ממשלה חדשה, וב-16 בנובמבר הושבע מונטי לראשות הממשלה. כן מכהן מונטי כשר האוצר. לתפקיד שר החוץ בממשלתו מונה ג'וליו טרצי, אשר כיהן בעבר כשגריר איטליה בישראל. מונטי הכריז כי הוא מקווה להקים ממשלה שתכהן עד הבחירות הבאות, שעתידות להתקיים ב-2013. ב-21 בדצמבר 2012, התפטר מונטי, לאחר שאיבד את תמיכת מפלגתו של ברלוסקוני.

מונטי התמודד בבחירות הכלליות באיטליה 2013, אך זכה בהישג מוגבל. ב-28 באפריל 2013 סיים את כהונתו כראש ממשלה.

מונטי ידוע כאגיפטולוג חובב עוד מתקופת עבודתו באוניברסיטת טורינו.

## קישורים חיצוניים

* 
* 
* Super Mario and the Temple of Learning, באתר קרן המטבע הבינלאומית 
* 

## הערות שוליים

קטגוריה:כלכלנים איטלקים
קטגוריה:פוליטיקאים איטלקים
קטגוריה:חברי נציבות האיחוד האירופי
קטגוריה:ראשי ממשלת איטליה
קטגוריה:סגל אוניברסיטאות באיטליה
קטגוריה:שרי האוצר של איטליה
קטגוריה:חברי הסנאט של איטליה
קטגוריה:בוגרי אוניברסיטת בוקוני
קטגוריה:בעלי תואר דוקטור מאוניברסיטת ייל
קטגוריה:איטלקים שהופיעו ברשימת טיים 100
קטגוריה:סגל אוניברסיטת טורינו
קטגוריה:איטלקים שנולדו ב-1943
תג מחיר

[שמאל|ממוזער|250px|תג מחיר ב[רשת שיווק בטאיוואן]]
**תג מחיר** הוא תווית המוצמדת למוצר העומד למכירה ומציגה את מחירו.

לסימון שיטתי של תג מחיר על מוצרים רבים משמש "אקדח מחירים" - מכשיר שניתן לציין בו מחיר, וכל הפעלה שלו מדביקה תג שבו נקוב מחיר זה על מוצר אחד. במכירה של מוצרים, כגון ירקות, שבהם הצמדה של תג מחיר לכל מוצר אינה מעשית, מוצב תג המחיר על הדוכן שבו נמכרים המוצרים.

## חובת שימוש בתג מחיר
חובת סימון מחירים בדרך זו או אחרת, למשל בסימון על המדף, קיימת במידה מסוימת במדינות רבות. אולם חובה גורפת של שימוש בתג מחיר על כל מוצר נהוגה כמעט רק בישראל. במדינות אחרות בהם הייתה נהוגה חובת שימוש בתג מחיר, ניתנו הקלות לחנויות שענו על תנאים שונים, כמו שימוש בעזרים אלקטרוניים להצגת מחירים או שנמצאו בביקורת שהמחירים אצלם היו ברמת דיוק סבירה. במרץ 2011 ביטלה מישיגן את חובת השימוש בתג מחיר על כל מוצר, בהמלצת מושל המדינה, אשר טען שהחוק מיושן, בלתי יעיל וגורר מחירים גבוהים יותר לצרכנים.

תג המחיר מציג את המחיר בצורה גלויה, הניתנת לקריאה על ידי אדם, אך פעמים רבות אינו משמש את הקופה, שבה מזוהה המחיר לפי קוד המוצר, ובפרט באמצעות ברקוד. לפיכך נוצר לעיתים חוסר התאמה בין המחיר שהוצג לקונה בתג המחיר ובין המחיר שנרשם בקופה לפי קוד המוצר.

מחקר שנעשה באזור מפגש המדינות ניו יורק, ניו ג'רזי וקונטיקט בארצות הברית מצא שהמחירים בחנויות בהם יש חובת סימון מוצרים גבוהים בכ-20-25 סנט למוצר כך שהמחירים גבוהים בכ 8-9.6% באזורים בהם נהוגה חובת סימון מוצרים. עלות זאת לצרכן גבוהה בסדר גודל מהתועלת האופטימית ביותר מהשימוש בתגי מחיר על כל מוצר, כך שהצרכן ככל הנראה ניזוק מחובת סימון מוצרים בתגי מחיר.

### בישראל
סעיף 17ב לחוק הגנת הצרכן קובע חובה של הצגת מחיר למוצר:
:(א) עוסק המציע, המציג או המוכר טובין לצרכן יציג על גביהם או על גבי אריזתם את מחירם הכולל.
:(ב) הצגת המחיר כאמור בסעיף קטן (א) תהיה -
::(1) של המחיר הכולל בלבד, ורק במטבע ישראלי;
::(2) במקום הנראה לעין, בספרות ברורות וקריאות.
:(ג) הוראות סעיפים קטנים (א) ו-(ב) יחולו גם על טובין המוצגים על ידי עוסק לראווה בכל דרך שהיא, באופן הנותן יסוד להניח שהטובין, או טובין הדומים להם, מוצעים על ידיו לצרכן למכירה.
:(ד) המחיר המחייב של טובין יהיה המחיר שהוצג עליהם בהתאם להוראות סעיף זה, אף אם מחירם בקופה גבוה מהמחיר האמור.

בתקופה של שינויי מחיר תכופים עקב אינפלציה, וכן בעקבות שינוי שיעור המע"מ, המצריך שינוי כל תגי המחיר, נגרמת לסוחרים טרחה רבה. עקב כך קיימת בקרבם התנגדות לחובת סימון המחירים.

## משמעות מושאלת
בהשאלה משמש המושג "תג מחיר" לציון עונש שיוטל על אויב עקב מעשה מלחמה או טרור שביצע. דוגמה: בעקבות מתקפת הטרור בדרום ישראל אמר שר הביטחון, אהוד ברק: "יהיה תג מחיר על האירוע הזה". בקרב הימין הקיצוני בישראל מתקיימת דרך פעולה הקרויה "תג מחיר", שבמסגרתה נערכות פעולות אלימות נגד פלסטינים ונגד משטרת ישראל וצה"ל.

## קישורים חיצוניים

## הערות שוליים

קטגוריה:מסחר
קטגוריה:מחיר
קטגוריה:סימון מוצרים
ברנקו גרונבאום

**ברנקו גרונבאום** (**Branko Grünbaum**; 12 באוקטובר 1929 – 14 בספטמבר 2018) היה מתמטיקאי יהודי ופרופסור אמריטוס באוניברסיטת וושינגטון בסיאטל.

## חייו
גרונבאום נולד באוסייק בימינו בקרואטיה. קיבל דוקטורט מהאוניברסיטה העברית ב-1957. נושא הדיסרטציה שלו היה "על מספר תכונות של מרחבי מינקובסקי" בהנחיית אריה דבורצקי. שימש תקופה מה כחבר סגל באוניברסיטה העברית ולאחר מכן עבר לאוניברסיטת וושינגטון שם עבד עד לפרישתו.

גרונבאום פרסם למעלה מ-200 מאמרים, רובם בגאומטריה בדידה ובקמירות. ידוע בזכות משפטי סיווג ובפריצת דרך בתאוריה של פאונים מופשטים. עבודתו סיפקה השראה לריצוף פנרוז.

גרונבאום הנחה כעשרים תלמידי מחקר ובהם מיכה פרלס ויורם לינדנשטראוס, אשר העמידו אף הם תלמידים רבים.

ב-2005 זכה בפרס "לרוי סטיל" לפיתוח מתמטי מטעם האגודה האמריקאית למתמטיקה.

נפטר ב-14 בספטמבר 2018.

## פרסומים נבחרים

*.
*.


## קישורים חיצוניים

* דף הבית באוניברסיטת וושינגטון
* הרצאה באוניברסיטת וושינגטון, ספטמבר 2007
* 
* 

קטגוריה:בעלי תואר דוקטור מהאוניברסיטה העברית בירושלים
קטגוריה:סגל האוניברסיטה העברית בירושלים: מתמטיקה
קטגוריה:מתמטיקאים יהודים אמריקאים
קטגוריה:יהודים יוגוסלבים
קטגוריה:סגל אוניברסיטת וושינגטון
קטגוריה:אמריקאים שנולדו ב-1929
קטגוריה:אמריקאים שנפטרו ב-2018
HTC Sensation

ה-**HTC Sensation** הוא מכשיר טלפון מתקדם ("סמארטפון") שעוצב ויוצר על ידי חברת **[[HTC]]**. המכשיר הוכרז רשמית על ידי HTC ב-12 באפריל 2011 והוא מריץ מערכת הפעלה אנדרואיד 2.3, מכיל מעבד כפול-ליבה, ומסך מגע מסוג S-LCD ברזולוציה של qHD בגודל של 4.3 אינץ' ורזולוציה של 256 פיקסלים. המכשיר מבוסס על מעבד קוואלקום MSM8260 והמצלמה שמשולבת בו היא מצלמת 8 מגהפיקסל. זהו המכשיר הראשון מבית HTC שהושק רשמית עם ממשק HTC Sense 3.0. נוהגים להשוות את המכשיר ל-סמסונג גלקסי S II, בעיקר בזכות המאפיינים הטכניים הדומים ומערכת ההפעלה המקבילה.

## תפוצה בעולם
המכשיר נמכר לראשונה על ידי Vodafone באירופה, כולל בריטניה, במאי 2011. מכשיר תואם הושק בארצות הברית כחודש לאחר מכן, תחת השם HTC Sensation 4G לשימוש ברשת הסלולרית של חברת T-Mobile. בישראל המכשיר נמכר על ידי משווקים פרטיים, שהביאו אותו מארצות הברית או מאירופה, ואינו נמכר על ידי חברות הסלולר המובילות.

## גרסאות נוספות של המכשיר
### HTC Sensation XE עם Beats Audio
בספטמבר 2011, השיקה HTC באירופה את גרסת "Extreme Edition (XE)" ל-HTC Sensation תחת השם HTC Sensation XE עם Beats Audio. מכשיר זה סיפק שדרוגים לכוח העיבוד של המכשיר (1.5GHz לעומת 1.2GHz במכשיר המקורי), סוללה חשמלית משופרת (1730mAh) וגרסת אנדרואיד חדשה (2.3.4). חיצונית המכשיר ניתן לזיהוי בקלות בזכות הרמקול האדום שלו, השינוי בכפתורים והמצלמה הראשית. המכשיר סופק עם אוזניות שעוצבו מחדש וכונו בשם YourBeats earphones (שדרוג של אוזניות iBeats). עם צאתו, מכשיר זה נמכר גם בישראל, בפער של כ-500ש"ח לעומת המכשיר הרגיל.

### HTC Sensation XL עם Beats Audio
חודש לאחר מכן, באוקטובר 2011, שוחררה גרסה מיוחדת נוספת עם Beats Audio, שכונתה HTC Sensation XL עם Beats Audio. המעבד הוא מדגם MSM8255 עם ליבה יחידה. ההבדלים לא משמעותיים, בולט בהם גודל המסך (4.7 אינץ'). בנוסף - בשונה משאר המכשירים, מכשיר זה עוצב חיצונית בצבע לבן, וברזולוציה מעט נמוכה.

## קישורים חיצוניים

* 
* 
* השוואה בין שלושת דגמי המכשיר

## הערות שוליים

קטגוריה:מכשירי אנדרואיד
קטגוריה:מכשירים שהושקו ב-2011
מלסה תכלה

**מלסה תכלה** (באמהרית: **መለሰ ተክሌ**, בשמו העברי: **זכריה בן שמואל**; 9 בינואר 1923 - 28 ביוני 1957) היה יהודי-אתיופי שכיהן בשירותים מנהליים באתיופיה.

## קורות חיים
נולד בדמביה בשנת 1923 למשפחה מביתא ישראל שהמירה את דתה לנצרות, וכתוצאה ממהלך זה זכתה לחלקת אדמה ואב המשפחה זכה לתואר "בג'רונד". על אף שהמשפחה התנצרה היא לא התקבלה בקרב הקהילה הנוצרית הוותיקה, ולעיתים אף הוקעה ממנה. 

בגיל 11 הגיע לעיר אדיס אבבה כדי ללמוד בבית הספר העברי המקומי. תכלה היה לאחד מהתלמידים הצעירים ביותר ולמד באופן אינטנסיבי עד אשר נסגר בית הספר ב-1937 בצו הכיבוש האיטלקי. בתקופה שבה בית הספר היה סגור הוא חזר לביתו ושם החל ללמוד אנגלית באופן עצמאי בעזרת מורים הודים שלימדו בבתי הספר בגונדר. 

לאחר שחרור אתיופיה כיהן תכלה בתפקיד בעיריית גונדר ולאחר מכן כסגן ראש העיר. בשנות ה-30 לחייו טקלה מונה לראש הרשויות המקומיות של מחוז שוואה. בספטמבר 1953 נשלח לארצות הברית כדי לעקוב אחר ההתפתחות המוניציפלית במדינה. בשליחות הוא יצר קשר עם הקהילות היהודיות וגער בהם על התעלמותם מנושאים הנוגעים לביתא ישראל. לאחר שסיים את שליחותו לא חזר מלסה לאתיופיה ונשאר בארצות הברית, שם עסק בפעילות למען ביתא ישראל.

נפטר ב-28 ביוני 1957 בוויסקונסין. 

היה נשוי לחנה ונולדו להם שלושה ילדים.בניו, שמואל וגדעון.ביתו,דבורה, נישאה עוד באתיופיה לאנבסה טפרה אותו הכירה באדיס אבבה,במהלך לימודיו באוניברסיטה המקומית. הם עלו לישראל בתחילת שנות התשעים של המאה העשרים.

## לקריאה נוספת
*שמואל ילמה ואחרים, **על כנפי היונה - 100 שנה להולדתו של יונה בוגלה: 100 שנות פעילות ציונית באתיופיה**, 2008 תשס"ח, גפן בית הוצאות לאור בע"מ, עמ' 57 - 62

*Simon D. Messing, **The story of the Falashas, "Black Jews" of Ethiopia**, Balshon, 1982, p. 69-71


## קישורים חיצוניים
*מלסה טקלה ז"ל חלוץ לפני המחנה, באתר מטה יוצאי אתיופיה

קטגוריה:תלמידי פייטלוביץ'
קטגוריה:פוליטיקאים יהודים אתיופים
Niggas in Paris

**Niggas in Paris** (או בגרסת הרדיו של השיר "**Paris**") הוא שיר של שני הראפרים האמריקאים ג'יי זי וקניה וסט, מתוך אלבומם המשותף, Watch the Throne. השיר יצא ב-13 בספטמבר לתחנות הרדיו בארצות הברית, בתור הסינגל השלישי של וסט וג'יי-זי מהאלבום. עוד לפני צאתו כסינגל, הגיע השיר למקום ה-75 במצעד הבילבורד הוט 100 בארצות הברית, ולאחר צאתו הגיע השיר בשיאו למקום ה-5 במצעד זה.

לסינגל, כמו קודמו Otis נוצר מספר גדול של רמיקסים, והוא זכה לביקורות טובות מאוד. מספר רב של מבקרים ציין אותו בתור השיר הטוב ביותר מהאלבום. השיר זכה להצלחה מסחרית דיגיטלית גדולה, וב-9 בנובמבר 2011, השיר מכר מעל 460,000 עותקים דיגיטליים ברחבי ארצות הברית. מאז, הגיע השיר למעמד פלטינה כשמכר מעל 1,000,000 עותקים דיגיטליים בארצות הברית.

וסט וג'יי זי ביצעו את השיר במהלך סיבוב ההופעות של אלבומם, Watch the Throne Tour, ברחבי ארצות הברית וקנדה. השניים הופיעו עם השיר בתצוגת האפנה של ויקטוריה'ס סיקרט של שנת 2011. מגזין Pitchfork Media דירג את השיר במקום ה-12 במצעד "הרצועות הטובות ביותר של 2011", ומגזין XXL דירג את השיר במקום ה-1 במצעד "שירי ההיפ הופ הטובים ביותר של 2011".

ב-2013 זכה השיר בפרס גראמי לביצוע הראפ הטוב ביותר.

## הלחנה
את *Niggas in Paris* הפיק האמן הצעיר היט-בוי שבחברת התקליטים GOOD Music של קניה וסט, כשמייק דין, וסט ואנתוני קילהופר הוסיפו מעט להפקת השיר. בשיר עצמו ישנם שני קטעים המסומפלים מתוך הקומדיה מחליקים אותה, שבהם מדבר השחקן וויל פרל ("We're gonna skate to one song and one song only").

## עטיפה
בעטיפה של *Niggas in Paris* מופיע דגל צרפת ובו כתוביות שבהן רשום שם השיר, שם האלבום ושמם של וסט וג'יי זי. העטיפה זהה לעטיפת Why I Love You, הסינגל הרביעי מתוך *Watch the Throne*, שיצא לתחנות הרדיו האורבניות בארצות הברית ביחד עם *Niggas in Paris*.

## רמיקסים
הראפר T.I. יצר רמיקס רשמי לשיר באורך של כ-4 וחצי דקות. רמיקסים ופריסטיילס רבים נוצרו לשיר, כשבין האמנים ששרים בהם מופיעים טי-פיין, כריס בראון, דה גיים, שבי וודס, טריי סונגז ו-Swishahouse.

## וידאו קליפ
בריאיון לאתר "Rap-Up", המפיק של הסינגל היט-בוי דיבר על הפקת השיר, והודיע כי צולם לשיר וידאו קליפ שככל הנראה, ייצא בקרוב. למרות זאת, טרם יצא קליפ רשמי לשיר. בהופעה של ג'יי זי וקניה וסט בלוס אנג'לס, שבה ביצעו את השיר 9 פעמים, הודיע ג'יי זי כי אחד מהביצועים ישמש בתור הקליפ לשיר. באותו שבוע החליטו השניים גם להוציא את הסינגל על גבי תקליט. לבסוף הקליפ יצא ב-9 בפברואר 2012 ובו קטעים מתוך הופעה של וסט וג'יי זי. בדומה לקליפ של All of the Lights, הקליפ של *Niggas in Paris* מכיל הבזקים רבים ובתחילתו מוצגת אזהרה המופנית אל חולי אפילפסיה.

## היסטוריית מצעדים

## קישורים חיצוניים

## הערות שוליים

קטגוריה:שירי קניה וסט
קטגוריה:שירי ג'יי-זי
קטגוריה:שירים באנגלית
קטגוריה:שירים שנכתבו על ידי מייק דין
קטגוריה:שירים שנכתבו על ידי קניה וסט
קטגוריה:שירים שהופקו על ידי היט-בוי
קטגוריה:שירים שהופקו על ידי קניה וסט
קטגוריה:שירים על פריז
קטגוריה:שירי היפ הופ אמריקאיים
קטגוריה:זוכי פרס גראמי לביצוע הראפ הטוב ביותר
קטגוריה:סינגלים בהוצאת רוק-א-פלה רקורדס